Analcím

Analcím je minerál kryštalizujúci v triklinickej sústave, chemicky hydratovaný hlinitokremičitan sodný - NaAlSi2O6·H2O. Patrí do skupiny zeolitov.

Charakteristika
Analcím pomerne často tvorí pekné kryštály. Bývajú nepriehľadné až priehľadné, biele, ružovkasté. Časté sú aj kryštalické agregáty, býva kusový. Má biely vryp. Lesk analcímu je sklený.

Vznik 
Vzniká predovšetkým v dutinách čadičov, andezitov a iných sopečných hornín.

Poznávanie 
Zahrievaním analcímového prášku v skúmavke, sa prášok zakalí a uvoľní sa vodná para, ktorá sa vyzráža na stenách.

Výskyt na Slovensku 
Vyskytuje sa veľmi zriedkavo v dutinách nízkotatranských melafýrov, Malužiná, Svidovo, Čierny Váh, na východnom Slovensku, v Malých Karpatoch a inde.

Pozri aj 
 Zoznam minerálov

Iné projekty

Externé odkazy
 
 Analcím na www.mindat.org

Triklinické minerály
Tektosilikáty
Bodová grupa 1
Minerály sodíka
Minerály hliníka
Minerály kremíka
Minerály kyslíka
Minerály vodíka
Zeolity
Minerály s typovou lokalitou v Taliansku